open-index/open-wikipedia-markdown huggingface dataset:
Macrophysis

* se Systematisk inndeling

***Macrophysis*** er en slekt av biller som hører til familien trebukker (Cerambycidae). Slekten omfatter bare én kjent art.

## Utseende
En meget stor (80-over 100 millimeter), slank, brunlig trebukk. Det er betydelig forskjell mellom kjønnene, hannene er slankere enn hunnene med lengre bein og antenner. Forkroppen er svart. Hodet er rektangulært med forholdsvis små, litt utstående fasettøyne og litt forstørrede kjever. Antennene er slanke, rundt to tredjedeler så lange som kroppen hos hunnene og tydelig lengre enn kroppen hos hannene. Det første leddet er kraftig og konisk, det andre ganske lite og knappformet, det tredje leddet er langt og rørformet, leddene lenger utover gradvis minkende i størrelse. Ledd tre til fem har kraftige, tornelignende børster på innersiden. Pronotum er nærmest klokkeformet med noen skarpe pigger langs ytterkanten, nær midten med to blanke knøler. Dekkvingene er uvanlig lange, gulbrune, med stumpvinklede "skuldre" og avrundede spisser. Hver dekkvinge har tre fine, opphøyde lengderibber. Beina er temmelig lange og tynne, svarte, med skarpe torner på innersiden av lår og legger.

## Levevis
Larvene lever i død ved, utviklingstiden er flere år.

## Utbredelse
Arten er utbredt på Filippinene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Macrotomini
******** Slekten *Macrophysis* Quentin & Villiers, 1981
********* *[[Macrophysis luzona]]* (Fabricius, 1775)

## Kilder
* Prioninae of the World - *Macrophysis luzona* http://prioninae.eu/taxonomy/macrophysis/luzona
## Eksterne lenker
*
Hovatoma

* Se systematisk inndeling

***Hovatoma*** er en slekt av biller som hører til underfamilien sagbukker (Prioninae) i familien trebukker (Cerambycidae).

## Utseende
Middelsstore (20-35 millimeter), avlange, mørkbrune trebukker. Kjevene er ikke påfallende forstørrede og hodet noe rundet. Antennene er noe kortere enn kroppen hos begge kjønn. Pronotum har rundede sider med noen få, korte pigger. Dekkvingene har tre skarpt opphøyde lengderibber.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Fire av de fem artene lever på Madagaskar, den femte i Tanzania.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Macrotomini Thomson, 1860
******** Gruppen Macrotomina Thomson, 1860
********* Slekten *Hovatoma* Lameere, 1912 
********** *[[Hovatoma bothridera]]* (Lameere, 1903) - Madagaskar
********** *[[Hovatoma gerstaeckeri]]* (Lameere, 1903) - Tanzania
********** *[[Hovatoma impressicollis]]* (Fairmaire, 1901) - Madagaskar
********** *[[Hovatoma laevis]]* (Fairmaire, 1869) - Madagaskar
********** *[[Hovatoma perrieri]]* (Fairmaire, 1901) - Madagaskar

## Kilder

* Prioninae of the World - Macrotomini http://prioninae.eu/taxonomy/macrotomini/
* Liste over artene i Macrotomina

## Eksterne lenker
*
40 Days and 40 Nights

***40 Days and 40 Nights*** er en amerikansk romantisk komediefilm fra 2002, regissert av Michael Lehmann. Hovedrollene spilles av Josh Hartnett, Shannyn Sossamon og Paulo Costanzo.

## Sammendrag
Matt Sullivan (Josh Hartnett) og hans romkamerat, Ryan (Paulo Costanzo) jobber i samme bedrift i San Francisco. Matt er forelsket i sin eks-kjæreste, Nicole (Vinessa Shaw), og dette fører til problemer for ham under forsøk på one-night stands med andre kvinner. Han nevner sine problemer til sin bror, John, en katolsk prest. I et forsøk på å løse sine problemer, bestemmer Matt seg for å avstå fra all seksuell stimulering, inkludert onani, i 40 dager og 40 netter i fastetiden. John advarer at kyskhet ikke er enkelt. Ryan starter et veddemål med kollegaer og venner om Matt gir opp.

Matt møter Erica (Shannyn Sossamon), en barnepike, og de begynner et forhold. De står overfor mange utfordringer, blant annet når hun oppdager hans sølibat-løfte og hans vedvarende følelser for Nicole. Hans medarbeidere gjør flere mislykkede forsøk på å overtale ham til å ha sex fordi de ønsker å vinne veddemålet. I mellomtiden blir Erica og Matt forelsket, og de planlegger en spesiell natt for den 40. natten, for å feire at han har fullført sitt løfte.

Like før den 40. dagen, hører en nylig singel Nicole om veddemålet. Nicole vedder på at han kommer til å ha sex påfølgende natt, og deretter voldtar Matt når han sover. Erica mener Matt vanæret hans løfte, og var utro mot henne. Men hun ombestemmer seg snart, og de har sex i Matts soverom i flere timer. Flere av deres venner og kollegaer vedder om varigheten av deres utholdenhet. Men Matt sparker dem ut av leiligheten sin, og lukker døren i det filmen kutter til svart.

## Rolleliste
* Josh Hartnett som Matt Sullivan
* Shannyn Sossamon som Erica Sutton
* Paulo Costanzo som Ryan
* Maggie Gyllenhaal som Sam
* Vinessa Shaw som Nicole

## Eksterne lenker
* 
* 
* Film-trailer, youtube.com
Gezelle Magerman

**Gezelle Magerman** (født 1997) er en sørafrikansk friidrettsutøver som konkurrerer i hekkeløp og sprint. Hun har gull på 400 meter hekk fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
I april deltok hun ved det sørafrikanske juniormesterskapet i friidrett, og hun vant der 400 meter hekk. I tillegg kom hun på 2.-plass i lengdehopp og 6.-plass på 400 meter. 

Magerman deltok ved ungdoms-OL 2014 (Youth Olympic Games), der hun vant 400 meter hekk med ny personlig rekord på 57,91 sekunder. Hun ble tildelt Sør-Afrikas «Newcomer of the Year Award» ved South Africa Sports Awards, ved Sandton Convention Centre i november.

;2015
Ved Juniorafrikamesterskapet i friidrett 2015 i mars vant hun 400 meter hekk, med tiden 59,41. Her deltok hun også på 4 x 100 meter stafett. 

Hun deltok ved det sørafrikanske mesterskapet i friidrett 2015, og deltok på Bolas stafettlag som kom på 2.-plass på 4 x 400 meter stafett. I tillegg kom Bola på 4.-plass på 4 x 100 meter stafett, og individuelt kom hun på 4.-plass på 400 meter hekk. Ved det sørafrikanske juniormesterskapet vant hun 400 meter hekk. 

## Utmerkelser
* 2014 - Newcomer of the Year Award (South Africa Sports Awards)
* 2015 - Rising Star of the year (Discovery Sports Industry Awards)
* 2015 - Junior Athlete of the Year (Spar GSport Awards)

## Progresjon
;400 meter hekk
* 2014 – 57,91 (**PR**)
* 2015 – 58,81 

## Referanser


## Eksterne lenker
* 
*  Profil hos All-Athletics
Gene Luen Yang

**Gene Luen Yang** (født 9. august 1973) er en amerikansk tegneserieskaper. Den grafiske romanen *American Born Chinese* (2006) fikk Michael L. Printz prisen for 2007, Eisner Award for Best Graphic Album 2007, og kom til finalen i National Book Awards i 2007 i kategorien Young People's Literature. Yang har også vært medforfatter på *Avatar: The Last Airbender* og *[[Supermann|Superman]]*.

## Referanser


## Eksterne lenker
* 
*
Enoplocerus

* se Systematisk inndeling

***Enoplocerus*** er en gruppe av biller som hører til familien trebukker (Cerambycidae). Gruppen, som vanligvis blir plassert som en underslekt av *[[Callipogon]]*, omfatter bare én art, som er en av verdens største biller.

## Utseende
En meget stor (opptil 125 millimeter) trebukk, en av de største artene i familien og dermed også en av de aller største billene. Den er imidlertid ganske variabel i størrelsen og individer så "små" som 45 millimeter forekommer også. Hannene er gjerne litt større enn hunnene, med lengre bein og antenner. Antennene er rundt to tredjedeler så lange som kroppen hos hunnene, betydelig lengre enn kroppen hos hannene. Det innerste leddet er stort og trekantet, det andre leddet lite og knappformet, det tredje leddet ganske kraftig og langt, utover blir leddene progressivt mindre. Hodet er firkantet, kjevene ikke påfallende forstørrede (ulikt mange andre *[[Callipogon]]*-arter), fasettøynene små, rundede og en anelse utstående. Hode og pronotum er svarte med lys bestøvning. Pronotum er nærmest rektangulært, bredere enn langt, med tre-fire kraftige pigger langs ytterkanten. Dekkvingene er lyst gulbrune med smalt mørk ytterkant, markerte, omtrent rettvinklede "skuldre", litt tilsmalnende bakover i spissen avrundede med en ganske liten pigg ved sømmen. De har ikke tydelige punktrader eller lengderibber. Beina er svarte, hos hannen er forbeina forlengede med noe krumme legger.

## Levevis
Arten lever i tropisk eller subtropisk skog.

## Utbredelse
Arten er utbredt i hele Sør-Amerika og forekommer også i Panama.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Callipogonini
******** Slekten *[[Callipogon]]* Audinet-Serville, 1832 - til dels meget store arter fra Sør-Amerika 
********* Underslekten *Callipogon (Enoplocerus)* Audinet-Serville, 1832 - noen ganger regnet som en egen slekt
********** *[[Callipogon (Enoplocerus) armillatum]]* (Linnaeus, 1767)

## Kilder
* Prioninae of the World - *Callipogon armillatum*. Med bilder http://prioninae.eu/taxonomy/callipogon/armillatum

## Eksterne lenker
*
Benjamin Stambouli

**Benjamin Stambouli** (født 1990) er en fransk fotballspiller som spiller for .

Hans far er den tidligere keeperen og treneren Henri Stambouli. Hans far, Henri Stambouli, ble født i den algeriske havnebyen Oran den 5.august 1961.

## Referanser


## Eksterne lenker
*
Julia Lossius Kahrs

**Julia Lossius Kahrs** (født 1985) er en norsk forfatter fra Son.

Hun har studert psykologi og nordisk og gått skrivekunstlinjen ved Nansenskolen.

Kahrs debuterte som forfatter i 2009 med barneboka *Sølvrevene*.

Hun vant både Brageprisen og Norsk litteraturkritikerlags barnebokpris i 2022, samt nominert til Arks barnebokpris for *Familien Brattbakk.* Boken ble kåret som vinner av Bokslukerprisen i 2023.

## Bibliografi
**Sølvrevene*, barnebok, Gyldendal (2009)
**Øst for Dunkelpiggen* barnebok, Gyldendal (2012)
**Billie Ve* barnebok, Gyldendal (2014)
**Gresshoppens sang,* Gyldendal (2019)
**Familien Brattbakk,* Gyldendal (2022)
**Noor og miniatyren*, Gyldendal (2023)
**Noor og mysterieklubben*, Gyldendal (2024)
**Jul i Rotnebu – 24 mysterier du kan løse selv!,* Gyldendal (2024) med Martin Aas

## Referanser




## Kilder
*Presentasjon av Julia Lossius Kahrs i Forfatterkatalogen på Forfattersentrums nettsider

## Eksterne lenker
* Forfatterpresentasjon på Gyldendals nettsider
The Endeavour of Man

***The Endeavour of Man*** (norsk tittel: ***Kampen for tilværelsen***) var Norges bidrag til Underholdningsfestivalen i Montreux i 1991. Regi: Nina Matheson.

Lengde: 24 minutter.

Programmet ble sendt på NRK TV 20. april 1991.

## Handling
Fra NRKs nettsted:

## Rolleliste
*Nickolas Grace ... som *seg selv*
*Trond-Viggo Torgersen ... som *Rolleiv Stang-Tallaksen*
*Robert F. Williams ... som *seg selv*
*Andreas Diesen ... som *en annen*

## Stab
*Forfatter: Trond Kirkvaag
*Tilleggsmateriale: Andreas Diesen, Nickolas Grace, Inger Larsen, Trond-Viggo Torgersen 
*Sminkøse: Siri Fyen Brun
*Skulptør av *The Golden Yawn*: Tor Paulsen
*Rekvisittør: Terje Johannesen
*Lyd: Randi Olsen, Jon Ekstrøm, Frøydis Breivik
*Kamera og lys: Per Hauger
*Redigering: Helge Lyngstad
*Regissør: Nina Matheson

## Referanser


## Eksterne lenker
*
Jean-Kévin Augustin

**Jean-Kévin Augustin** (født 16. juni 1997) er en fransk fotballspiller som spiller for den sveitsiske klubben .

Han er av haitisk herkomst. 

Den 8. april 2015 fikk han sin profesjonelle debut i semifinalen av Coupe de France mot AS Saint-Étienne. Han kom inn som innbytter for Javier Pastore i det 88. minutt.

## Referanser


## Eksterne lenker
*
Prinobius

* Se systematisk inndeling

***Prinobius*** er en slekt av biller som hører til underfamilien sagbukker (Prioninae) i familien trebukker (Cerambycidae).

## Utseende
Middelsstore til store (30-50 millimeter), lyst rødbrune til brunsvarte trebukker. Antennene er ganske tynne. Pronotum er forholdsvis stort og bredt, med en kraftig skulpturert, litt fløyelsaktig overflate, i den fremre delen med et par dype, mer eller mindre trekantede groper. Dekkvingene er kraftig punkterte og har tre lave lengderibber.

## Levevis
Larvene borer i død ved av løvtrær, særlig eikeslekten.

## Utbredelse
Slekten lever de sørlige delene av den palearktiske sone.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Macrotomini Thomson, 1860
******** Gruppen Macrotomina Thomson, 1860
********* Slekten *Prinobius* Mulsant, 1842 
********** *[[Prinobius myardi]]* Mulsant, 1842 - Nord-Afrika, Midtøsten og Sør-Europa, vidt utbredt
********** *[[Prinobius samai]]* Drumont & Rejzek, 2008 - Iran

## Kilder
* Liste over artene i Macrotomina

## Eksterne lenker
* 
* Liste over Macrotomini, med bilder av noen av artene
Presnel Kimpembe

**Presnel Kimpembe** (født 1995) er en fransk-kongolesisk fotballspiller som spiller for .

Hans far er fra DR Kongo, moren er fra Haiti.

Kimpembe fikk sin offisielle debut for PSG i kampen mot  den 17. oktober 2014. Han kom inn som innbytter for Thiago Motta i det 76. minutt.

## Landslaget
Han ble tatt ut i s tropp til VM i fotball 2018 i Russland.  vant VM-finalen mot Kroatia 4-2. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* 
* 
* 
*  Presnel Kimpembes Spillerprofil på de offisielle hjemmesidene til PSG 
*  Profil hos eurosport.com
*  Profil hos FFF
Stjernsundet

**Stjernsundet**, også kalt *Stjernøysundet* (nordsamisk: *Joahkku*, historisk også skrevet *Joakko*) er et sund i Alta og Loppa kommune i Finnmark. Det ligger mellom Stjernøya i nord og Øksfjordhalvøya i sør. Sundet er drøyt 30 kilometer langt og strekker seg fra Lopphavet i vest til Altafjorden i øst.

## Referanser




## Eksterne lenker
*
Mangfalltalbahn

**Mangfalltalbahn** (*Mangfalldalsbanen*) er en tysk jernbanestrekning mellom Holzkirchen og Rosenheim i Oberbayern. Den betjener regional persontrafikk. 

## Historie
Mangfalltalbahn er del av den første skinneforbindelsen mellom München og Rosenheim (og videre til Salzburg eller Kufstein), den såkalte *[[Bayerische Maximiliansbahn]]*. Den ble bygget av den bayerske stat og ferdigstilt 31. oktober 1857. Strekningen rakk de til Rosenheims forstad *Am Roßacker*. Førdt den 13. november 1858 ble den første «riktige» banegård innviet i Rosenheim, med lokomotivhall og svingskive.

## Togulykke 2016
Den 9. februar 2016 frontkolliderte to tog mellom Bad Aibling Kurpark og Kolbermoor. Flere mennesker omkom i ulykken og rundt 150 ble skadet.

## Linjekart

|}

## Referanser
Liis Lemsalu

**Liis Lemsalu** (født 20. oktober 1992 i Pärnu, Estland) er en estisk vokalist. Hun ble kjent da hun ble vinner av den fjerde sesongen av *Eesti otsib superstaari*, den estiske versjonen av Idol. I semifinalen fremførte hun den norske melodien Den Fyrste Song Eg Høyra Fekk av Per Sivle på nynorsk. Liis Lemsalu snakker flytende norsk siden hun er delvis oppvokst i Norge mens hennes far Marek Lemsalu var profesjonell fotballspiller for Strømsgodset, Start og Bryne.

Hun er i dag å regne som en av Estlands mest kjente vokalister, og er brukt i ulike fjernsynsproduksjoner som den estiske versjonen av Hver gang vi møtes, og var programvert for den estiske versjonen av Spellemannsprisen 2015.

Hun har flere ganger prøvd å bli kvalifisert til Eurovision Song Contest for Estland uten å lyktes, og har en 5.-plass fra den nasjonale finalen i 2012 som beste resultat.

Hun tilhører artistene til Universal Music Group sin avdeling i Estland

## Plater

### Album
* Liis Lemsalu (2011)
*RULES (EP 2015)
*+1 (2017)

### Singler
* Kõnnime seda teed (15. juni 2011; sammen med Artjom Savitski)
* Shining Star
* Wanna Get Down
* Täitugu soovid
* Made Up My Mind (bidrag til Estlands Eurovision Song Contest 2012. Kom på 5.-plass av 10).
* Lighting in the Bottle
* Uhhuu (Bidrag til Estlands Eurovision Song Contest 2013, kom ikke til finalen. 9.-plass av 10).
* Rohkem värve (Got To Be) (2013)
* Sulle võin kindel olla (2013)
* That Kinda (2014)
*Slowly Dying (2014)
*Hold On (2014)
*Fire (2015)
* Breaking the Rules (2015)
*Sinu Ees (2016)
*Keep Running (bidrag til Estlands Eurovisions Song Contest 2017)
*Ei Peatu (2017)
*Püüab Meld (2017)
*Süda Taob (duett med Ott Lepland 2017)
*Hingata (2018)
*Sei Ööl On Tunne (Bidrag til Eia jõulud Tondikakul som er en julefilm for barn, hvor hun også debuterte som skuespiller, 2018)
*Tähed Me Jalge All  (2019)
*Kehakeel (2019)
*Magad Vä? (2020)
*Halb Vöi Hea (2020)

## Personlig
Lemsalu avsluttet studiene ved Tallinn Nõmme Gymnasium (gymnas) i 2012. Hun er datter av den tidligere profesjonelle fotballspilleren Marek Lemsalu. 

## Referanser


## Eksterne lenker
* 
* 
*
Blåtur (film)

***Blåtur*** er en norsk spillefilm som hadde kinopremiere 12. april 2013. Filmen er spilt inn på det nedlagte Dale sykehus i  Sandnes 

## Handling
Silje skal flytte sammen med kjæresten Kaspar, men hun stoler ikke skikkelig på ham. For å teste Kaspar bestiller Silje en hemmelig tur til Gusøy, et nedlagt asyl fra tidlig på 1900-tallet. Turen arrangeres av selskapet *Av en annen verden*, og styres av den spirituelle guiden Eva Nordigarden spilt av Berte Rommetveit. Oppholdet på mentalsykehuset byr på mange overraskelser, og snart vet hverken deltagerne eller arrangørene hvem som har kontroll på opplegget. 

## Rolleliste

## Referanser


## Eksterne lenker
* 
* Blåtur på Filmweb
* Omtale av *[http://montages.no/2013/05/analysen-blatur-2013/ Blåtur]* hos  Montages.no
Lycée Henri IV

**Lycée Henri IV** er et lycée i Paris i  Frankrike. Det ligger i Rue Clovis nr. 23 i 5. arrondissement i Paris, nær Latinerkvarteret. I nærheten står den sengotiske sognekirke Saint-Étienne-du-Mont og Panthéon. 

Lycée Henri IV går får å være en av de mest ansette høyere skoler i Frankrike. Dets elever oppnår ofte svært gode baccalauréater, og gode opptaksprøver *[[Concours (opptaksprøve)|concours]]* til de såkalte *[[grandes écoles]]*, de franske eliteskoler, fremfor alt for de åndsvitenskapelige retninger.

Noen av skolens bygninger er vernet som historiske minnesmerker, for eksempel restene av abbediet Sainte-Geneviève fra 1100- eller 1200-tallet, deriblant klosterkirkens gamle klokketårn,  (*Tour Clovis*), det gamle refektorium (i dag kapell), og *Cabinet des Médailles* (medaljerommet). 

Under restaureringer i 1996 ble det funnet bygningsrester fra karolingertiden.

## Kjente tidligere elever
* Désiré André (1840–1918), matematiker
* Guy Béart (født 1930), chansonnier, komponist, skuespiller
* Léon Blum (1872–1950), politiker
* Jacques de Bourbon Busset (1912–2001), forfatter og politiker 
* Émile Boutroux (1845–1921), filosof
* Patrick Bruel (født 1959), sanger og skuespiller 
* Esther Duflo (født 1972), økonom
* Léon-Paul Fargue (1876–1947), forfatter 
* Valentin Feldman (1909–1942), filosof, med i den franske motstandsbevegelse
* Michel Foucault (1926–1984), filosof
* Georges Friedmann (1902–1977) sosiolog
* André Gide (1869–1951), forfatter  
* Julien Gracq (1910–2007), forfatter  
* Pascal Guimier (født 1960), journalist
* Hans Ulrich Gumbrecht (født 1948), romanist og professor i Stanford
* Alfred Jarry (1873–1907), forfatter 
* Linda Lê (født 1963), forfatter
* Stéphane Lissner (født 1953), teater- og operadirektør
* Emmanuel Macron (født 1977), president
* Jacques Maritain (1882–1973), filosof
* Paul Massot (1800–1881), lege og politiker 
* Prosper Mérimée (1803–1870), forfatter 
* Alain Minc (født 1949), forfatter og politisk rådgiver
* Alfred de Musset (1810–1857), forfatter 
* Paul Nizan (1905–1940), forfatter 
*Jean Orcel (1896–1978), mineralog
* Mazarine Pingeot (født 1974), forfatter og journalist, uekte datter av tidligere president François Mitterrand
* Jean Plantureux, kalt *Plantu*, (født 1951), karikaturtegner 
* Henri Regnault (1843–1871), maler
* Jean-Paul Sartre (1905–1980), filosof
* Volker Schlöndorff (født 1939), filmregissør
* Jean-Claude Schmitt (født 1946), historiker
* Jorge Semprún (1923–2011), forfatter, tidligere kulturminister i Spania, medlem av *[[Académie Goncourt]]*
* Bertrand Tavernier (født 1941), filmregissør
* Albert Thibaudet (1874–1936), forfatter  
* André Vingt-Trois (født 1942), erkebiskop av Paris 
* Simone Weil (1909–1943), filosof

## Noen berømte lærere
*Jean Louis Armand de Quatrefages de Bréau
*Jules Haime
* Henri Bergson (1859–1941) 
* Émile Chartier, kjent som **Alain** (1868–1951) 
* Georges Pompidou (1911–1974) 
* Albert Soboul (1914–1982)

## Referanser
Bantam

**Bantam** kan referere til:
* Bantamvekt – en vektklasse i en rekke kampsporter.
* Bantamhøns – en dverghønsrase
* Bantam (by) – en tidligere stor havn i Indonesia (også kjent som Banten)
DB Netze

**DB Netze** er et tysk selskap som eier og forvalter infrastruktur til jernbanen i Tyskland. Selskapet ble grunnlagt i desember 2007 og eies av Deutsche Bahn.

## Eksterne lenker
* Nettside
Marius Hagen

**Marius Hagen** (født 1992) er en norsk fotballspiller som spiller for .

## Spillerkarriere
Hagen meldte overgang fra Stryn IL til Notodden i august 2012, hvor han spilte flere kamper i 1. divisjon og var med på å rykke ned til 2. divisjon ved sesongslutt. I januar 2014 meldte han overgang til Nest-Sotra, som da akkurat hadde rykket opp og var klar for spill i 1. divisjon 2014. Her spilte han 16 seriekamper i vårsesongen. I august 2015 ble han lånt ut til den svenske Superettan-klubben Husqvarna FF ut høstsesongen 2014.

Den 30. januar 2015 skrev han under på en ettårskontrakt med Kristiansund BK. Han spilte seks seriekamper for Kristiansund i 1. divisjon, men skader gjorde at han var ute i store deler av 2015-sesongen. Vinteren 2015/2016 fikk hagen tilbud fra flere klubber, blant annet Hamarkameratene og Bryne. Den 5. februar 2016 skrev han under på en ettårskontrakt med Hamarkameratene, en klubb hvor også hans onkel Magnar Heggen spilte for på slutten av 1970-tallet.

Den 2. desember 2016 skrev han på en ettårskontrakt med Elverum Fotball og spill i 1.divisjon i 2017.

## Referanser


## Eksterne lenker
* 
* Spillerprofil hos altomfotball.no
Bayerische Oberlandbahn

**Bayerische Oberlandbahn** er et tysk jernbaneselskap som eies av det franske transportkonsernet Transdev.

Selskapet kjører persontog mellom München og alpebygdene Bayrischzell, Lenggries og spabygda Tegernsee.

## Eksterne lenker
* Nettside
Bjarte Agdestein

**Bjarte Agdestein** (født 1972) er en norsk animatør og tegneserieskaper fra Bergen.

Han har utdanning innen grafisk design, samt animasjon ved Høgskolen i Volda. Siden har han jobbet ved flere filmprosjekt som animatør. I 2013 ble han tildelt Kvinnerads kulturstipend.

## Krüger & Krogh
I senere tid begynte han sammen med kameratene Endre Skandfer og Ronald Kabíček, produksjon av et nytt tegneseriekonsept, Krüger & Krogh, utgitt 11. august 2014.

## Referanser


## Eksterne lenker
*
Ronald Kabíček

**Ronald Kabíček** (født 1972) er en norsk regissør, motion designer og tegneserieskaper. 

Han har utdannelse ved Oslo Kunstfagskole med erfaring fra reklame og kortfilm, samt animert langfilm.

Han har også vært vært gjest ved på Raptus - Bergen Internationale Tegneseriefestival. Senest i 2014.

## Krüger & Krogh
I samarbed med Endre Skandfer og Bjarte Agdestein står han bak tegneseriekonseptet, Krüger & Krogh som ble utgitt 11. august 2014.

## Referanser


## Eksterne lenker
*
Bantamhøns

**Bantamhøns** (indonesisk: *Ayam kate*) er en dverghønsrase. Navnet *bantam* kommer av byen Bantam – i dag kjent som «provinsen Banten» – en tidligere stor havn i Indonesia. Europeiske sjømenn som lastet på fjærkre for reiser til sjøs oppdaget at den lille innfødte fjærkrerasen i Sørøst-Asia var svært hendig, og enhver type små høns kom til å bli kjent som en *bantam*. 

De fleste store hønseraser har en bantam-motpart, noen ganger referert til som en «miniatyr». Miniatyrer er som regel én femtedel til én fjerdedel størrelsen av en «standard» rase, men ventes å inneha alle karakteristikker av standardrasen.

## Ekte bantamhøns
En «ekte bantam» har ingen større motpart, og er naturlig liten. Slike fugler er ofte populære for utstillingsøyemed. Den lokale listen over ekte bantamhøns kan variere mellom stater og regionen grunnet tilgjengeligheten på raser, og uenigheter over hva som kvalifiserer en «ekte bantam».

## Se også
* Liste over hønseraser

## Referanser
Hervin Ongenda

**Hervin Scicchitano Ongenda** (født 24. juni 1995) er en franskfødt fransk-kongolesisk fotballspiller som spiller for den rumenske klubben FC Botoșani.

## Referanser


## Eksterne lenker
*
Detroit-blues

**Detroit-blues** er den bluesmusikk som spilles av musikere i og rundt den amerikanske byen Detroit i delstaten Michigan, særskilt slik den ble spilt på 1940- og 1950-tallet. Detroit-blues har sin opprinnelse da afroamerikanere som spilte Deltablues fra Mississippi Delta-regionen i Mississippi og Memphis i Tennessee for å søke arbeide industrien i Detroit på 1920- og 1930-tallet.

Typisk Detroit-blues er lik i stil med Chicago-blues, men dens sound skiller seg fra Deltablues ved bruk av elektriske musikkinstrumenter koblet til forsterker (se elektrisk blues), og mer variert instrumentering, inkludert bassgitar og piano.

Detroit-blues har historisk blitt overskygget av to grunner: rikdommen i annen musikk som byen er bedre kjent for, som gospel, jazz og rock & roll, og den langt mer kjente bluesmiljøet i nabobyen Chicago. Den eneste musikeren som fikk berømmelse direkte fra miljøet i Detroit var John Lee Hooker. Hans særegne stil var vanskelig å etterligne og således aldri ble en typisk sound for byen.

## Typiske representanter
* John Lee Hooker
* Alberta Adams
* Andre Williams
* Big Maceo Merriweather
* Bobo Jenkins
* Calvin Frazier
* Eddie Burns
* Joe Weaver
* Johnnie Bassett
* Nolan Strong & The Diablos

## Referanser


## Litteratur
* Oakley, Giles (1976): ''The Devil's Music: a History of the Blues'', London: BBC, ISBN 0-563-16012-8.

## Eksterne lenker
* ''Detroit Blues Society''
Pyrestini

* Se Systematisk inndeling

**Pyrestini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, rødlige trebukker. Antennene er kraftige og sagtakkede. Dekkvingene er lange, slanke og parallellsidige.

## Utbredelse
Gruppen er utbredt i Sørøst-Asia.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Pyrestini Lacordaire, 1869
******** Slekten *[[Cymaterus]]* Pascoe, 1885  
********* *[[Cymaterus plicaticollis]]* Hayashi, 1977  
********* *[[Cymaterus recens]]* Holzschuh, 2005  
********* *[[Cymaterus torridus]]* Pascoe, 1885
******** Slekten *[[Erythresthes]]* Thomson, 1864  
********* Underslekten *Erythresthes* (i snever forstand)
********** *[[Eythresthes bowringii]]* (Pascoe, 1863)  
********** *[[Erythresthes eximius]]* Holzschuh, 2009  
********* Underslekten *[[Etyrrhus]]* Holzschuh, 1989
********** *[[Erythresthes sericellus]]* Holzschuh, 2005  
********** *[[Erythresthes shimomurai]]* Holzschuh, 1989
******** Slekten *[[Erythrus]]* White, 1853 - ca. 55 arter
******** Slekten *[[Pachylocerus]]* Hope, 1834 
********* *[[Pachylocerus corallinus]]* Hope, 1834  
********* *[[Pachylocerus crassicornis]]* (Olivier, 1795)  
********* *[[Pachylocerus nayani]]* Vives, 2009  
********* *[[Pachylocerus parvus]]* Gahan, 1907  
********* *[[Pachylocerus pilosus]]* Guérin-Méneville, 1844  
********* *[[Pachylocerus plagiatua]]* Gahan, 1907  
********* *[[Pachylocerus sulcatus]]* Brongniart, 1892  
********* *[[Pachylocerus unicolor]]* Dohrn, 1878  
******** Slekten *[[Pyrestes]]* Pascoe, 1857  - 32 arter

## Referanser


## Kilder

*  Cerambycidae of the World - Pyrestini

## Eksterne lenker
*
Tore Li

**Tore Li** (født 1. januar 1959) er norsk statsviter og forskningspolitisk historiker. 

I 2012 forsvarte Li sin avhandling for dr.philos-graden ved Universitetet i Oslo over temaet «Korporativt og storskalert gjennombrudd - Amerikanske, vesttyske og norske statsmakters engasjement i naturvitenskapelig og teknologisk forskning 1940-1965». Tore Li har i det meste av sitt yrkesliv arbeidet med forskningspolitiske spørsmål, først som saksbehandler i Kunnskapsdepartementet fra 1987 til 1989 og fra 1992 til 1996, og i Næringsdepartementet fra 1989 til 1990. Li var vitenskapsråd ved Norges ambassade i Washington fra 1996 til 2000. Fra 2000 til 2020 arbeidet Li i Næringslivets Hovedorganisasjon med ansvar for forskningspolitiske spørsmål. I dag bruker Tore Li det meste av sin tid på forfattervirksomhet. Tore Li er medlem av Norges Tekniske Vitenskapsakademi (NTVA).   

Tore Li var politisk rådgiver for kulturminister Åse Kleveland fra 1990 til 1992.

## Bibliografi
* 2001 *FoU-politikk i USA - systemer, trender og utfordringer*  ISBN 82-12-01518-1
* 2012 *Korporativt og storskalert gjennombrudd - Amerikanske, vesttyske og norske statsmakters engasjement i naturvitenskapelig og teknologisk forskning 1940-1965*  ISSN 1501-3991 Elektronisk tilgjengelig på https://www.duo.uio.no/discover
* 2017 *Government & Research - The Evolution of Involvement in Europe and the United States*  ISBN 1977940730  ISBN 978-197794073 
*2019 *Forskning og teknologi for fedrelandet - Nasjonal prestisje som drivkraft for myndighetenes engasjement i forskning og utvikling* ISBN 978-82-300-1920-7
*2023 *Finn Lied - Motstandsmann og samfunnsbygger*, Aschehoug Forlag, ISBN 978-82-03-39414-0
*2025 *Odvar Nordli - Plikten, makten og oppbruddet*, Cappelen Damm Forlag, ISBN 9788202836092 

## Referanser


## Eksterne lenker
*
Louisiana blues

**Louisiana-blues** er en undersjanger innen bluesmusikk som ble utviklet i tiden etter den andre verdenskrig i den amerikanske delstaten Louisiana. Denne varianten av blues er igjen inndelt i to større undergrupper; New Orleans-blues som er preget av jazz og basert på de musikalske tradisjonene til denne New Orleans, og swamp-blues, en langsommere blues fra «sumpene», det vil si i området rundt Baton Rouge, som har innflytelse fra zydeco og cajunmusikken i dette området.

Framstående musikere innen New Orleans-tradisjonen er blant annet Professor Longhair (egentlig Henry Roeland Byrd) og Guitar Slim (egentlig Eddie Jones), og for swamp-tradisjonen, Slim Harpo (James Isaac Moore) og Lightnin' Slim (egentlig Otis Verries Hicks) Begge sjangrene var mest populære på midten av 1960-tallet, og flere rockemusikere etterlignet og spilte deres musikk, men interessen dalte mot slutten av tiåret, men det har vært tidvis oppblomstring siden 1970-tallet.

## Typiske representanter

*Nathan Abshire
*Marcia Ball
*Guitar Junior
*Slim Harpo
*Lightnin’ Slim
*Lonesome Sundown
*Raful Neal
*Rockin’ Tabby Thomas
*Leroy Washington
*Katie Webster
*Larry Garner
*Louisiana Red

## Referanser


## Litteratur
* Unterberger, Richie (2003): «Louisiana blues», i Bogdanov, Vladimir; Erlewine, Michael, red.: *All Music Guide to the Blues: The Definitive Guide to the Blues*, Milwaukee, WI: Backbeat Books, 3. utgave, ISBN 0-87930-736-6, s. 687–688.

## Eksterne lenker
* «Blues Music in Louisiana», *Louisiana Travel*
Mikael Noguchi

**Mikael Noguchi** (født 1976) er en 3D-artist, videospillutvikler og illustratør. 

Noguchi er selvlært. Han har utdannelse i tegning form og farge fra videregående skole. Det var først i 2001 han begynte med illustrasjon på et profesjonelt nivå. Sammen med Øyvind Holen har han fått Fagbokprisen av Kulturdepartementet i 2009 og SPROING-prisen 2012 for tegneserien *Drabant*. Han var nominert til Gullruten 2018 i klassen beste grafisk design / VFX sammen med Hans Lukas Hansen og Åsmund Hasli for *Takin' Ova*.

## Bibliografi
Han har illustrert flere bøker:
* 2007 - Dager jeg har glemt
* 2009 - HIPHOP
* 2010 - Hiphop faktaløve
* 2012 - Drabant volum 1
* 2013 - Veien mot nord
* 2014 - Drabant volum 2

## Referanser


## Eksterne lenker
* Offisiell hjemmeside
Tegneseriens dag

**Tegneseriens dag** ble stiftet i Norge av Norsk Tegneserieforum i 2005, og er en offisiell markering som feires første lørdag i mai.

I USA kalles dagen Free Comic Book Day og har vært markert siden 2002. I USA gir de bort gratis tegneserier i et ønske å få flere til å lese tegneserier. I Norge brukes dagen hovedsakelig for å øke oppmerksomheten rundt tegneserier som en kunstnerisk og litterær uttrykksform. Det har tidligere vært laget et gratisblad i regi av NTF i 2005 og 2006, hvor det i tillegg er holdt foredrag og utstillinger på folkebibliotek og skoler.

## Historie
I 2005 ble det trykket et spesialnummer i 20 000 eksemplarer av Bobla 2/05 *Det er typisk norsk å lese tegneserier*. Inkludert dette ble det holdt arrangementer i Bergen, Brandbu, Oslo, Sarpsborg og Trondheim. Veletablerte skapere tegnet og hadde foredrag, paneldebatter, intervjuer, signering, quiz, utstillinger, og mer. I 2006 trykte NTF igjen et spesialnummer 2/06 i 15 000 eksemplarer av tegneserieskriftet Bobla *Klassikerne kommer*. Det ble holdt arrangementer i Bergen, Brandbu, Bærum, Oslo, Kristiansand, Sarpsborg, Stavanger og Trondheim.

I senere tid har det ikke vært utgitt egne spesialnummer eller plakater med fokus på dagen, men det har vært arrangementer i regi av biblioteker landet rundt og Tegneseriemuseet i Brandbu og Oslo hvor de framhever litteratursjangeren og hvor tegnere lager en hel tegneserie ved bruk på maks 24 timer.

## Referanser


## Eksterne lenker
* Offisiell hjemmeside
Baard Enoksen

**Baard Henrik Enoksen** (født 1966) er en norsk forfatter fra Oslo.

I 1994 ble han og illustratør Siri Dokken tildelt SPROING-prisen for tegneserien, *«Kongens Mann»*.

## Bibliografi
* 1994: *«[[Kongens Mann]]»*

## Referanser
Skriv deg, Jesus, på mitt hjerte

**«Skriv deg, Jesus, på mitt hjerte»** er en salme av den danske biskop og salmedikter Thomas Kingo. Den er forfattet i 1689. Melodien er fra 1400-tallet med ukjent opphav, men gjengitt hos Louis Bourgeois 1551. Samme melodi brukes også for salmen «Jesus, dine dybe vunder».

## Teksten
### Dansk tekst
(I bearbeidet form fra 1844)

Skriv dig, Jesus, på mit hjerte,
du min konge og min Gud!
at ej lyst, ej heller smerte
dig formår at slette ud!
Denne indskrift på mig sæt:
Jesus udaf Nazaret,
den korsfæsted, er min ære
og min salighed skal være!


### Norsk oversettelse

Skriv deg, Jesus på mitt hjerte, 
du min konge og min Gud,
at ei lyst, ei heller smerte,
deg formår å slette ut!
Denne innskrift på meg sett:
Jesus ifra Nasaret,
den korsfestede, min ære
og min salighet skal være


## Melodi
Melodien til salmen fra Genève-psalteret.


X:1
M:none
L:1/4
K:f
F2 G1 A2 G1 | F1 E1 D2 C2 | F2 G1 A2 B1 | A2 G2 F4 |   
w: Skriv deg, Je- sus, på mitt hjer- te du min kon- ge og min Gud, 
w: at ei lyst, ei hel- ler smer- te, deg for- mår å slet- te ut!


X:1
M:none
L:1/4
K:f
A2 A1 c2 B1  | A1 G1 A4 | c2 c1 d2 c1 | B1 A1 G4 | 
w: Den- ne inn- skrift på meg sett: Je- sus i- fra Na- sa- ret, 


X:1
M:none
L:1/4
K:f
A2 c1 B2 A1 | F1 G1 A2 F2 | A2 A1 B2 A1  | G1 F1 (F1 E1) F4  | 
w: den kors- fes- te- de, skal væ- re all min sa- lig- het og æ- re


## Salmen er publisert i
**[[Norsk Salmebok (1985)|Norsk Salmebok]]*, nr. 597
**[[Norsk salmebok 2013]]*, nr. 339
**Den Danske Salmebog*, nr. 208

## Innspillinger (i utvalg)
* Sveinung Hølmebakk med akkompagnatør Paul Leithaug: *[[Min salmeskatt]]*, Lynor 2002.

## Referanser


## Eksterne lenker
* Orgelresitasjon av melodien
* Dansk innspilling med sang, opptak 10. november 2013
Jean-Christophe Bahebeck

**Jean-Christophe Bahebeck** (født 1. mai 1993) er en franskfødt fransk-kamerunsk fotballspiller som spiller for den bolivianske klubben Club Atlético Palmaflor.

Hans eldre halvbror, Rosère Manguélé, spiller for klubben FC Chambly.

## Referanser


## Eksterne lenker
*
Studentlekene i Norge

**Studentlekene i Norge (SL)** er en halvårlig samling av studentmesterskap og studentcuper i et utvalg idretter, og er Norges største studentidrettsfestival. Lekene tildeles av Norges Studentidrettsforbund (NSI) til studen­tidrettslag tilknyttet universiteter og høgskoler i hele landet. Studentlekene ble først arrangert av NTNUI i Trondheim i 1999, og har blitt arrangert årlig siden 2010. Vinnere av Student-NM får tittelen «Studentnorgesmester» og blir kvalifisert til student-EM dersom det arrangeres. De største studentlekene ble arrangert i 2022 av organisasjonene Bergen Challenge, med over 2550 deltakere. 

## Tidligere leker
* 1999: Trondheim
* 2003: Trondheim
* 2010: Trondheim
* 2011: Bergen, oktober
* 2012: Bergen, 10.-14. oktober
* 2013: Trondheim, 20.-24. februar
* 2014: Bergen, 8.-12. oktober 
* 2015: Trondheim, 18.-21. februar
* 2016: Tromsø, 24.-28. februar
* 2016: Bergen, 12.-16. oktober
* 2017: Trondheim, 22.-26. februar
* 2017: Sogndal, 11.-15. oktober
* 2018: Tromsø, 1.-4. mars
* 2018: Bergen, 10-14. oktober
* 2019: Trondheim
* 2020: Tromsø
* 2021: Oslo
* 2022: Bergen
* 2023: Oslo, 4.-7. oktober
* 2023: Trondheim, 22.-26. februar
* 2024: Tromsø, 29. februar-2. mars
* 2024: Bergen, 9.-13. oktober

## Idretter
Det arrangeres konkurranser både innen lagidretter og individuelle idretter. På de første studentlekene i 1999 var det 800 deltakere fra ti ulike idretter, mens det i 2022 ble satt rekord med over 2550 deltakere i 24 forskjellige grener. Det har for eksempel vært arrangert Studentleker for:

* Amerikansk fotball
* Badminton
* Basketball
* Bordtennis
* Futsal
* Håndball
* Innebandy
* Lacrosse
* Langrenn
* Orientering
* Roing
* Rugby
* Squash
* Svømming
* Tennis
* Volleyball

## Referanser


## Se også
* Norges Studentidrettsforbund
* Universiaden
Alphonse Areola

**Alphonse Francis Areola** (født 1993) er en fransk fotballspiller som spiller for den engelske klubben . 

Begge hans foreldre kommer fra Filippinene.

## Landslaget
Han ble tatt ut i s tropp til VM i fotball 2018 i Russland.  vant VM-finalen mot  4-2.

I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Carl Emil Doepler

**Carl Emil Doepler** (1824–1905) var en tysk maler, illustratør og kostymedesigner. Han kreerte kostymene til Richard Wagners opera *[[Nibelungenringen|Der Ring des Nibelungen]]*, fremført under Bayreuther Festspiele i 1876.

Hans sønn, Emil Doepler, ble også kunstner.

## Referanser

* Simek, Rudolf (2007) translated by Angela Hall. *Dictionary of Northern Mythology*. D.S. Brewer ISBN 0-85991-513-1

## Eksterne lenker
* Illustrations for Nordisch-Germanische Götter und Helden by Wilhelm Wägner and Jakob Nover, 1882.
* Selected Costume Designs for the premiere performance of Richard Wagner's Der Ring des Nibelingen
Emil Doepler

**Emil Doepler** «den yngre» (1855–1922) var en tysk jugendstilillustratør, dekorativ kunstner og lærer. Han var sønn av maleren Carl Emil Doepler.

## Arbeid
Rikspresident Friedrich Ebert kunngjorde at Doeplers tegning skulle være det offisielle tyske riksvåpenet, den 11. november 1919, etter regjeringens beslutning.

I 1928 erstattet det nye *Reichswappen* (Riksvåpen), tegnet av Tobias Schwab (1887–1967) Doeplers. Doeplers design fungerte deretter som et riksskjold, og var dermed kun til begrenset bruk, som på regjeringens kjøretøyer. I 1949 innførte den nye regjeringen i Vest-Tyskland igjen Doeplers tegning som riksskjold.

## Referanser


## Kilder
* Aynsley, Jeremy (2000). *Graphic Design in Germany: 1890-1945*. University of California Press. ISBN 0-520-22796-4
* Simek, Rudolf (2007) translated by Angela Hall. *Dictionary of Northern Mythology*. D.S. Brewer ISBN 0-85991-513-1

## Eksterne lenker
* Illustrations from Walhall: Die Götterwelt der Germanen by Wilhelm Ranisch, 1905
Sankebarn

**Sankebarn** var foreldreløse, fattige eller trengende barn som ble tatt inn og oppfostret av familier i det skandinaviske romanifolk, uten at båndene til barnets biologiske familie nødvendigvis ble brutt. Ifølge skikk og bruk hos norske og svenske tatere, skulle sankebarn oppdras med samme omsorg og kjærlighet som ens egne barn. De ble regnet som en del av *sankeforeldrenes* familie, og hadde krav på lik og rettferdig behandling i søskenflokken. De ble ikke alltid adoptert gjennom offentlig rettsvesen, og skulle helst gjenforenes med sin biologiske familie om og når de biologiske foreldrene var i stand til det. Barn fra vanskeligstilte romanifamilier kunne tas inn som sankebarn hos sine egne slektninger, det være seg besteforeldre, onkler og tanter, eller foreldrenes søskenbarn. Det forekom også at romanifamilier tok seg av fattige eller foreldreløse sankebarn fra fastboende familier i det norske og/eller svenske storsamfunnet. 

Den legendariske *taterhøvdingen* Stor-Johan og hans kone, Lena Ulrikke Stålberg, tok til seg 7 eller 8 sankebarn (de fleste var barn av slektninger), i tillegg til at de oppfostret ti egne barn.
## Referanser
Taupo

**Taupo** kan vise til: 

*Tauposjøen - (Lake Taupo); en innsjø på Nordøya, New Zealand.
*Taupō - byen ved den samme innsjøen.
*Taupo (distrikt) - distriktet rundt innsjøen.
*Taupo (vulkan) - kalderaen som er fylt av Tauposjøen.
Rhagiomorphini

* Se Systematisk inndeling

**Rhagiomorphini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke trebukker, farget i rødt, hvitt og svart. Hodet er forholdsvis stort, ovalt, antennene lange og tynne, noen ganer med en kvast av børster i midten. Pronotum er lengre enn bredt og ofte smalere enn hodet, nærmest rørformet med et par knøler på sidene. Dekkvingene er parallellsidige.

## Utbredelse
Gruppen er utbredt i Australia.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhagiomorphini Lacordaire, 1869
******** Slekten *[[Kaputar]]* Slipinski & Escalona, 2016
******** Slekten *[[Rhagiomorpha]]* Newman, 1840  - fire arter:
********* *[[Rhagiomorpha exilis]]* Pascoe, 1859  
********* *[[Rhagiomorpha lepturoides]]* (Boisduval, 1835)  
********* *[[Rhagiomorpha plagiata]]* Hope, 1842  
********* *[[Rhagiomorpha unicolor]]* Hope, 1842  
******** Slekten *[[Tritocosmia]]* Newman, 1850  - seks arter:
********* *[[Tritocosmia armata]]* Oke, 1932  
********* *[[Tritocosmia atricilla]]* Newman, 1850  
********* *[[Tritocosmia latecostata]]* Fairmaire, 1879  
********* *[[Tritocosmia paradoxa]]* Pascoe, 1859  
********* *[[Tritocosmia roei]]* (Hope, 1836)  
********* *[[Tritocosmia rubea]]* Pascoe, 1859
******** Slekten *[[Tropis]]* Newman, 1841 - én art:
********* *[[Tropis oculifera]]* (Newman, 1840) 
******** Slekten *[[Tsutsuia]]* Hayashi, 1961 - én art:
********* *[[Tsutsuia elegans]]* Hayashi, 1961

## Referanser


## Kilder

* Katalog med utbredelsesdata
* Cerambycidae of the World - Rhagiomorphini

## Eksterne lenker
* 
* Bilde av ''Tritocosmia roei''
* Bilde av ''Rhagiomorpha lepturoides''
* Bilde av ''Rhagiomorpha'' sp.
Espen Teigen

**Espen Rossing Teigen** (født 1992) er en norsk journalist og tidligere FrP-politiker fra Stjørdal, som i 2024 ble dømt for grovt bedrageri under pendlerboligsaken. 

## Virke
Han var formann i Fremskrittspartiets Ungdom (FpU) i Nord-Trøndelag 2009–2011. Han ble ansatt som valgkampsekretær i FpUs hovedorganisasjon i januar 2011, deretter som generalsekretær i juli samme år. Teigen var varamedlem av Stjørdal kommunestyre og medlem av kontrollkomiteen 2011–2015. I november 2014 ble Teigen spesialrådgiver for FrPs generalsekretær og stabssjef Finn Egil Holm.

Han var fra februar 2016 politisk rådgiver for innvandrings- og integreringsminister, senere justisminister, Sylvi Listhaug i Justis- og beredskapsdepartementet. Ved stortingsvalget 2017 var Teigen FrPs førstekandidat i Nord-Trøndelag, men ble ikke valgt inn. Teigen forlot stillingen som politisk rådgiver da Listhaug gikk av 20. mars 2018.

Etter avgangen var han kommunikasjonsrådgiver for Listhaug, som da hadde blitt 1. nestleder i Fremskrittspartiet. Han var i denne stillingen til utgangen av 2018. Ved årsskiftet 2019 begynte han som journalist i *[[Nettavisen]]* med ansvar for økonomi og offentlig forbruk. Han var ikke medlem av noe parti så lenge han var journalist. I 2021 ble han pressesjef for FrPs stortingsgruppe.

I 2022 gikk han tilbake til *Nettavisen* som journalist og sluttet i begynnelsen av 2023. Det ble kjent at Teigen hadde tilbudt en kilde omtale mot betaling. Han begynte i 2023 som journalist i *[[Trønder-Avisa]]*.

I 2024 begynte han som journalist i den ytre høyre-nettavisen *[[Document.no]]* og skriver blant annet saker om offentlig pengebruk. 

Teigen ble i juni 2024 tiltalt for grovt bedrageri for bruken av pendlerbolig fra 2016 til 2018. Han ble i desember 2024 dømt til ni måneder fengsel for grovt bedrageri. Teigen erkjente straffskyld.

Han giftet seg tre dager før han begynte soning av dommen våren 2025 under lavere sikkerhet i Verdal fengsel. Han søkte da om overføring til soning i Trondheim og tilrettelagt for arbeid som journalist for *Document*. Den ble innvilget med soning i frigangsbolig og tilgang til utstyr for arbeid.

I februar 2026 skrev han på det sosiale mediet X «Kunne ikke vært mer enig med Randy Fine. Hvis valget står mellom å beholde hunder eller muslimer i Norge, er ikke det et vanskelig valg» i en post hvor han omtaler en sak han selv hadde dekt for nettstedet Document.no. Han gikk senere ut og sa at han nektet å beklage dette, og mente at dette handlet om islam. På spørsmål fra TV2 om han snakket om islamister og muslimer svarte Teigen at det gikk for det samme. Utspillet fikk kritikk fra AUF-leder Gaute Skjervø og Minerva-redaktør Nils August Andresen, og Skjervø mentet at dette var ren rasisme. Bakgrunnen var et innlegg på X av kongressrepresentant Randy Fine fra Florida.  

## Bakgrunn
Han er bror av rådmann og tidligere FrP-politiker Ola Morten Teigen, og i slekt med KrF-politiker Øistein Teigen. Han er tippoldebarn av Ole Pettersen Teigen, Ap-politiker i Stjørdal i 21 år.

## Referanser


## Eksterne lenker
* 
*
Tour of Qatar 2016

**Tour of Qatar 2016** var den 15. utgaven av sykkelrittet Tour of Qatar. Den første etappen startet mandag 8. februar 2016 i Dukhan og gikk 176 km til Al Khor. Rittet ble avsluttet fem etapper senere i Doha 12. februar 2016. Rittet var del av Asiatouren i landeveissykling 2016 og ble vunnet av briten Mark Cavendish fra Dimension Data.

## Lag og ryttere

;Norske ryttere
*Alexander Kristoff og Sven Erik Bystrøm kjørte for Katusha
*Edvald Boasson Hagen kjørte for Dimension Data

## Rute og etapper

## Eksterne lenker
* 
*